stanford-oval/wikipedia huggingface dataset:
FIRST Tech Challenge
בישראל

הקבוצה הראשונה מישראל הייתה קבוצה משותפת של ירוחם ותיכון היילן פארק מארצות הברית, והיא התחרתה בארצות הברית בגלל שתחרות ה־FTC עוד לא הייתה קיימת בישראל.
בשנת 2015, ארגון FIRST ישראל את התחרות גם לישראל. עונת RES-Q הייתה ניסיונית.
לאחר סיום הפיילוט, בשנת 2016, התוכנית הפכה לרשמית והקבוצות הישראליות קבלו מספר קבוצה בינלאומי.
נכון לעונת CENTERSTAGE, ישנן כ-54 קבוצות בישראל.
|  | ראש ברית מנצחת | זוכת פרס ההשראה | זוכת פרס ההשראה #2 | זוכת פרס החשיבה | זוכת פרס החיבור | זוכת פרס החדשנות | זוכת פרס התכנון | זוכת פרס המוטיבציה | זוכת פרס הבקרה | זוכת פרס הקידום | זוכת פרס המצפן | זוכת פרס השופטים |
| --- | --- | --- | --- | --- | --- | --- | --- | --- | --- | --- | --- | --- |
| 2023-2024 CENTER STAGE | Shamir #23422 | Connection #11808 | RoboTen #15298 | SycaTech #18268 | RinGoStar #18735 | Black Thunder #11226 | MishMash #12016 | Megiddo Lions #18833 | Hydra #22947 |  | A.M.I.T ASHDOD #15141 | NOF HA'RIM #25041 |
| 2022-2023 POWER PLAY | Fata Morgana #15637 | Meggido Lions #18833 | RiGoStar #18735 | MishMash #12016 | RoboTen #15298 | Black Thunder #11226 | PlanTech #17106 | Connection #11808 | BlackBeard #17019 | Quack Attack #11635 | Dalia Engineers #21953 | ECLIPSE #21796 |
| 2021-2022 Freight Frenzy | EverGlow #19000 | SycaTech #18268 | Megiddo Lions #18833 | Everest #12817 (עקב טעות של FIRST נאמר השם הלא נכון) | Fata Morgana #15637 | SciFighters #16473 | Megiddo Lions #18833 | RoboTen #15298 | EverGlow #19000 | BlackBeard #17019 | RinGoStar #18735 | AbilityEdge #18273 |
| 2020-2021 Ultimate Goal | AbilityEdge #18273 | Fata Morgana #15637 | Apollo #9662 |  |  |  |  | RoboTen #15298 | Connection #11808 | SciFighters #16473 |  | AbilityEdge #18273 |
| 2019-2020 SkyStone | Fata Morgana #15637 | The Y Bot #11056 | Bomba #14869 | Apollo #9662 | Bomba #14869 | Fata Morgana #15637 | Jatt High School #11636 | RoboTen #15298 | Black Tigers #11192 | #11635 Quack Attack | Apollo #9662 | A.M.I.T ASHDOD #15141 |
| 2018-2019 Rover Ruckus | Connection #11808 | Apollo #9662 | Mish Mash #12016 | ATOMIX #11443 | Mish Mash #12016 | The Y Bot #11056 | Bomba #14869 | SPARTA #15774 | Black Tigers #11192 | Black Tigers #11192 | RoboTen #15298 | Mechanic Makers #13056 |
| 2017-2018 Relic Recovery | Apollo #9662 | Mish Mash #12016 | Apollo #9662 | Black Tigers #11192 | ATOMIX #11443 | Apollo #9662 | Mega Masters #14047 | Black Thunder #11226 | Connection #11808 | Mechanic Makers #13056 | Black Thunder #11226 | ROBOTEENS #13453 |
| 2016-2017 Velocity Vortex | AutoVortex #11058 | #11635 Quack Attack |  |  |  |  |  |  |  |  |  |  |
| 2015-2016 RES-Q | Apollo #9662 | The Y Bot #11056 |  |  |  |  |  |  |  |  |  |  |
הערות שוליים

↑  Game Manual 2017-2018- Part 1
↑  The Orange Alliance - Teams (באנגלית)
ניראל קאראנתינג'י

| --- | --- |

 לידה:  1 בספטמבר 1985 (בת 39) חיפה, ישראל 
 מדינה:  ישראל 
 
ניראל קאראנתינג'י (בערבית: نيرال كاراناتينجي; נולדה ב-1 בספטמבר 1985) היא דוגמנית ערבייה-ישראלית. זוכת העונה השנייה של תוכנית המציאות, "הדוגמניות".
ביוגרפיה

קאראנתינג'י נולדה למשפחה מוסלמית חילונית בחיפה, וניתן לה השם נג'יה. בשנת 2006, לאחר שסיימה את לימודיה התיכוניים, החליטה להתמודד בתוכנית המציאות "הדוגמניות". היותה של ניראל ערבייה היה אחד מהנושאים הבולטים והמיוחדים לעונה זו, ואחד מהגורמים ליצירת יחסי איבה בינה ובין חלק משאר המתמודדות בתוכנית, אשר התקשו לקבל את תרבותה ואורח חייה. הסכסוך המתמשך של ניראל קאראנתינג'י עם מימי טדסה, מתמודדת נוספת בתוכנית, היווה עניין במהלך הפרקים, כאשר מימי מתקשה לקבל את ניראל, בטענה כי היא "אגרסיבית" ו"חסרת נימוס ותרבות", טענות שהפכו במהרה לסדרת מריבות קשה. מספר פעמים הגיעה ניראל למצב בו היא מועמדת לניפוי, כאשר שאר הבנות בחרו בה לפחות מתאימה מביניהן.
התוכנית נתנה לקאראנתינג'י אפשרות להתנסות בעולם הדוגמנות והאופנה הישראליים. היא השתתפה, יחד עם שאר המתמודדות, במספר סדרות צילומי אופנה, ביניהן של הצלם עידו לביא ושל מעצבת האופנה נעמה חסין, בתצוגת האופנה של המעצב יוסף, בקליפ של סאבלימינל והצל, בפרסומת לשמלות הכלה של יאיר ז'רמון (יחד עם רודריגו גונזלס) ובמספר סדרות צילומים מיוחדות; מתחת למים, בהיכל קרח ובתלייה באוויר. בשבוע ה-9 של התוכנית שלחה הפקת התוכנית את המתמודדות למילאנו, שם כשרונה של ניראל הגיע לשיאו, כשעורכת עיתון אופנה וסוכנת דוגמניות בחרו בה כמצטיינת מבין המתמודדות, כשזכתה במשימת פרסומת מיוחדת, כשניצחה במשאל הרחוב ובצילומים מיוחדים עם צלם איטלקי. ב-5 באפריל נערך גמר התוכנית. בגמר הצטלמה קאראנתינג'י בצילומים אוויריים מיוחדים, השתתפה בתפקיד אורח ב"השיר שלנו" ובפרסומת לחברת הלבשה תחתונה. בסופו של הגמר, נבחרה ניראל כמנצחת של העונה, כאשר היא משאירה אחריה מתמודדות אהובות אחרות כמו אליסיה אסתרין ונטלי סבג. ניראל ניצחה הן בבחירת השופטים והן בבחירת הקהל.
באפריל קיבלה קאראנתינג'י את הקמפיין הראשון שלה (מחוץ למסגרת התוכנית) בחברת האיפור "מאדינה מילאנו". באותו חודש שודר סרט תיעודי מיוחד שעקב אחר מהלכיה ב"הדוגמניות" בשם "לא פראיירית, יא חביבתי!", המבוסס על משפט מפורסם שאמרה במהלך התוכנית. במאי הצטלמה קאראנתינג'י ליומן נוער בנושא דוגמנות, והשתתפה בצילומים למגזין הנשים "את". הופיעה בתפקיד אורח בטלנובלה "האלופה" כארוסתו של ג'לל קאסום (יוסף סוויד). ביולי 2006 פורסם שהחליטה לעבור ניתוח פלסטי להגדלת שדיה.
ביחד עם זאת, לא הצליחה קאראנתינג'י להמריא עם הקריירה שלה ובעקבות ראיון ביקורתי שנערך עמה בחודש נובמבר 2007 לעיתון "מעריב" שוחררה מסוכנות הדוגמנות "יולי", בה הייתה חברה מאז זכייתה בתוכנית "הדוגמניות". לפי גורמים בסוכנות ההחלטה נובעת מ"התנהלות לא מקצועית בצורה קיצונית ובעיות משמעת וגישה חריפות" של הדוגמנית.
קאראנתינג'י התחתנה בשנת 2011 עם הכדורגלן סרג' איילי, יליד חוף השנהב, ששיחק בישראל בשנים 2006-2015.
הערות שוליים

↑  ניראל קאראנתינג'י משתחררת, באתר וואלה!
אוקלהומה סיטי

מרכז העיר אוקלהומה
אוקלהומה סיטי (באנגלית: Oklahoma City) היא עיר הבירה של מדינת אוקלהומה בארצות הברית וכן עיר הבירה של מחוז אוקלהומה.
אוקלהומה סיטי היא אחת הערים הגדולות ביותר במישורים הגדולים של ארצות הברית, והעיר הגדולה בחמש "מדינות המישור": אוקלהומה, קנזס, נברסקה, דקוטה הצפונית ודקוטה הדרומית.
אוקלהומה סיטי היא העיר ה-20 בגודלה בארצות הברית, נכון ל-2022, מתגוררים בעיר כ-655,057 תושבים, כאשר בעיר רבתי מתגוררים כ-1.3 מיליון תושבים.
היסטוריה

העיר נוסדה ב-22 באפריל 1889 כאשר המדינה כולה, שהייתה עד אז חלק מהטריטוריה האינדיאנית חולקה למתיישבים. בעת היווסדה התיישבו בעיר כ-10,000 משפחות, ואוכלוסיית העיר הוכפלה תוך עשור.
בשנת 1907 הפכה העיר לבירת הטריטוריה במקום גות'רי. בשנות ה-70 וה-80 מספר התושבים ירד כתוצאה מתהליך של פרוור.
באפריל 1995 פוצץ הטרוריסט טימותי מקווי משאית תופת בבניין פדרלי בעיר וגרם ל-168 הרוגים - פיגוע הטרור השני בגודלו בארצות הברית. בשנת 2000 נחנכה אנדרטה גדולה בעיר לזכר הקרבנות וביקרו בה למעלה מ-3 מיליון איש לאורך השנים.
גאוגרפיה

שטחה של העיר 1,608.8 קמ"ר מתוכם 1,572.1 קמ"ר שטחי יבשה ו-36.7 קמ"ר שטחי מים (2.28%). אוקלהומה סיטי היא העיר השלישית בגודלה בארצות הברית מבחינת שטחה.
גאוגרפיה > אקלים

באוקלהומה סיטי שורר אקלים סובטרופי לח הכולל קיצים לחים מאוד וחורפים קרירים עם גשם ושלג מדי פעם. בצורת ממושכת וחמורה (לעיתים גורמות לשריפות בר בסביבה), כמו גם גשמים כבדים מאוד הגורמים לעיתים גם להצפות ושיטפונות. רוחות חזקות, בדרך כלל המגיעות מדרום או מדרום-מזרח במהלך הקיץ, עוזרות למזג האוויר הקיצוני להתרחש. רוחות חזקות מצפון במהלך החורף יכולות להחמיר את הימים הקרים ממילא. סופות ברד ושלגים הן תופעות נפוצות גם כן בעיר במהלך החורף.
הטמפרטורות הקיצוניות ביותר שנמדדו בעיר היו −27 מעלות צלזיוס ב־12 בפברואר 1899 ועד 47 מעלות צלזיוס ב־11 באוגוסט 1936 וב-3 באוגוסט 2012. הטמפרטורות מגיעות ל -38 מעלות צלזיוס ב -10.4 ימים השנה, ל־32 מעלות צלזיוס כמעט 70 ימים בשנה, והטמפרטורות יורדות אל מתחת לאפס בכ־8.3 ימים בשנה.
גאוגרפיה > מזג אוויר קיצוני

פוטנציאל למזג אוויר קיצוני קיים באוקלהומה סיטי ממרץ ועד יוני, ובמיוחד במהלך אפריל ומאי. מיקומה של העיר במרכז האזור המכונה "סמטת טורנדו", גורם לעיר לסבול לעיתים תכופות מסופות טורנדו, כמו גם סופות ברד חמורות מאוד. טורנדו יכול להתרחש בעיר בכל חודשי השנה, אם כי אוקטובר הוא החודש בעל הפוטנציאל הגבוה ביותר לסופות אלו. מטרופולין אוקלהומה סיטי היא אחת הערים הגדולות המועדות ביותר לטורנדו בעולם, עם כ-150 סופות טורנדו שהיו בתחומי העיר מאז 1890. מאז החלו המדידות, פקדו את אוקלהומה סיטי 13 סופות טורנדו אלימות, אחת עשרה מהן דורגו ברמה של- F/EF4 ושתיים מהן בדרגה של F/EF5.
ב-3 במאי 1999 פקדה סופת טורנדו על חלקים מאוקלהומה והיישובים הסובבים אותה. היה זה הטורנדו האחרון של ארצות הברית שקיבל דירוג של F5 בסולם פוג'יטה לפני שסולם פוג'יטה המשופר החליף אותו בשנת 2007. בזמן שהטורנדו היה בסביבת ברידג' קריק בדרום-מערב, עם מהירות רוח כ-510 קמ"ש, הייתה זו המדידה הגבוהה ביותר ברמות הרוח שנרשמו אי פעם על כדור הארץ. טורנדו בקנה מידה שני בעוצמתו באזור התרחש ב־20 במאי 2013 בעיקר בדרום אוקלהומה סיטי. רוחב הטורנדו היה 0.5 עד 1.3 מייל (0.80 עד 2.09 ק"מ) והרג 23 בני אדם. ב-31 במאי, פחות משבועיים לאחר האירוע, הכתה באוקלהומה סיטי סופה נוספת.
מאי 2015 היה החודש הכי הגשום ביותר באוקלהומה סיטי מאז החלו המדידות בשנת 1890 עם כמות משקעים של כ־495 מ"מ. ברחבי אוקלהומה ובטקסס באופן כללי, היה שיא שיטפון בחלק האחרון של חודש זה.
דמוגרפיה

נכון לשנת 2019 מתגוררים בעיר 655,057 תושבים.
אוקלהומה סיטי חווה עלייה משמעותית באוכלוסייה מאז סוף שנות התשעים. ההערכה נכון לשנת 2016 על כ-638,367 תושבים והיא האוכלוסייה הגדולה ביותר שהייתה בעיר אי פעם. זו העיר הראשונה במדינה שרשמה אוכלוסייה של יותר מ-600,000 תושבים. זוהי גם העיר הראשונה באזור המישורים הגדולים שרשמה אוכלוסייה של מעל 600,000 תושבים.
דמוגרפיה > פשע

באכיפת החוק טוענים כי אוקלהומה סיטי הייתה באופן מסורתי שטחה של קרטל ז'וארז הידוע לשמצה, אולם דווח כי קרטל סינאלואה ניסה להקים דריסת רגל באוקלהומה סיטי. בעיר ישנה יריבות רבת שנים בין מספר כנופיות.
באוקלהומה סיטי הייתה כמות גדולה של פשעים אלימים, במיוחד בשנות השבעים. אירוע זכור במיוחד התרחש בשנת 1978, כאשר שישה עובדים במסעדת סינטה סטול בצד הדרומי של העיר נרצחו בסגנון הוצאה להורג כאשר הוכנסו למקפיא המסעדה. בעקבות חקירה אינטנסיבית זוהו שלושה מעורבים שלאחר חקירה התברר שהרגו גם שלושה אחרים בעיר פרסל במדינה. אחד המעורבים, הרולד סטפורד, מת בתאונת אופנוע בטלסה זמן קצר לאחר הרצח במסעדה. מעורבת נוספת, ורנה סטפורד (אחותו של הרולד) נידונה לגזר דין מוות, אך לאחר משפט חוזר היא נידונה למאסר עולם ללא אפשרות חנינה. השלישי, רוג'ר דייל סטאפורד (בעלה של ורנה), שנחשב למוח מאחורי מקרי הרצח, הוצא להורג בהזרקת רעל בשנת 1995.
באפריל 1995 פוצץ הטרוריסט טימותי מקווי משאית תופת בבניין פדרלי בעיר וגרם ל-168 הרוגים - פיגוע הטרור השני בגודלו בארצות הברית. בשנת 2000 נחנכה אנדרטה גדולה בעיר לזכר הקרבנות וביקרו בה למעלה מ-3 מיליון איש לאורך השנים.
כלכלה

על פי נתוני לשכת המסחר, התפוקה הכלכלית של המטרופולין גדלה ב -33% בין 2001 ל -2005 בעיקר כתוצאה מגיוון כלכלי. התוצר המטרופוליני הגולמי שלה (GMP) היה 43.1 מיליארד דולר בשנת 2005 וצמח ל 61.1 מיליארד דולר עד שנת 2009. בשנת 2016 ה-GMP צמח ל 73.8 מיליארד דולר.
בשנת 2008, מגזין פורבס הגדיר את אוקלהומה סיטי "העיר המוכחת ביותר במיתון באמריקה". המגזין דיווח כי בעיר נרשמה ירידה באבטלה, אחד משווקי הדיור החזקים במדינה וצמיחה איתנה באנרגיה, חקלאות וייצור. עם זאת, בראשית שנות השמונים הייתה לאוקלהומה סיטי אחד משווקי התעסוקה והדיור הגרועים ביותר בגלל פשיטת רגל של בנק כיכר פן בשנת 1982 וגם בגלל ההתרסקות במחירי הנפט ב-1985.
בשנת 2013 דירג פורבס את אוקלהומה סיטי במקום ה-8 ברשימת "המקומות הטובים ביותר לעסקים וקריירה".
בשנים 2017 ו-2018, WalletHub דירג את העיר במקום הראשון ברשימת "הערים הגדולות והטובות ביותר להקים בהן עסק".
ממשל

אוקלהומה סיטי פעלה תחת הנהלת מועצת העיר מאז שנת 1927. ראש העיר הנוכחי הוא דייוויד הולט הרפובליקני, הוא נכנס לתפקיד ב-10 באפריל 2018 לאחר שנבחר חודשיים קודם לכן. שמונה חברי מועצה מייצגים כל אחד משמונה המחלקות בעיר. מועצת העיר מינתה את מנהל העירייה הנוכחי קרייג פרימן ב-20 בנובמבר 2018. פרימן נכנס לתפקידו ב-2 בינואר 2018, פרימן ירש את ג'יימס ד. קוש הוותיק, שכיהן בתפקיד מאז שנת 2000.
בדומה לערים רבות בארצות הברית, פרברי העיר מזוהים עם הרפובליקנים, ואילו תושבי מרכז העיר מזוהים עם הדמוקרטים.
תחבורה

אוקלהומה סיטי נמצאת במרכז של ארצות הברית, ובשל כך דרכים ראשיות רבות עוברות דרך העיר.
בעיר שני נמלי תעופה: נמל התעופה הבינלאומי ויל רוג'רס ונמל התעופה וילי פוסט.
אתרי העיר

אחד האתרים המפורסמים בעיר הוא גשר הבדולח בגנים הבוטניים (ראה:  גני מיריאד) שתוכננו על ידי האדריכל איי אם פיי בדומה לגני טיבולי בקופנהגן. גשר הבדולח הוא חממה טרופית ובה מגדלים צמחים האופייניים לאזור האמזונס.
אתר אחר ידוע הוא הפרק הזואולוגי של אוקלהומה סיטי Oklahoma City Zoo: Find the Explorer in You, www.okczoo.org - גן החיות הוותיק ביותר בדרום-מערב ארצות הברית.
מוזאון המדע במרכז קילפטריק, האומניפלקס phpinfo(), web.archive.org, ‏2018-12-15 הוא אחד ממוזאוני המדע הגדולים בארצות הברית. כמו כן נמצא במרכז קילפטריק המוזאון הלאומי לבוקרות ומסורת המערב
אנדטרת אוקלהומה סיטי לזכר אירוע הטרור של ה-19 באפריל 1995, במקום נמצא גם המכון הלאומי למניעת הטרור Las Vegas Media, Las Vegas Media (באנגלית אמריקאית).
במרכז דונלד ו. ריינולדס נמצא המוזאון לאומנות של אוקלהומה סיטי Home, Oklahoma City Museum of Art | OKCMOA, ‏2020-03-14 (באנגלית אמריקאית), ובו אוסף גדול של יצירות הזכוכית של האמן דייל צ'יהולי.
לאחרונה הסתיימה בניית כיפת הקפיטול Historic State Capitol Dome, FSB | DefineDesignDeliver (באנגלית אמריקאית). אף שבתכנון המקורי תוכננה בניית כיפה לבניין, בשל המחסור בפלדה לאחר מלחמת העולם הראשונה לא נבנתה הכיפה. הכיפה הושלמה בשנת 2001.
השכלה

בעיר אוניברסיטאות ומכללות רבות ובהן אוניברסיטת העיר אוקלהומה ואוניברסיטת מדינת אוקלהומה. צפונית לעיר נמצאת אוניברסיטת מרכז אוקלהומה ודרומית לה אוניברסיטת אוקלהומה.
המכללה בעיר היא אחת המכללות הציבוריות הגדולות במדינה, וכן נמצאות בעיר מספר אוניברסיטאות ומכללות פרטיות ובהן: האוניברסיטה הנוצרית של אוקלהומה, אוניברסיטת פניקס ואוניברסיטת נאזארין הדרומית. בנוסף המרכז הבריאותי של אוניברסיטת אוקלהומה נמצא גם הוא בעיר.
השכלה > המצאות שהומצאו באוקלהומה סיטי

עגלת הקניות - הומצאה בשנת 1937 על ידי סליבן נ. גולדמן בחנותו.
מדחן - הומצא על ידי קארל מאגי בשנת 1935 (פטנט מספר 2,118,318 שהוצא ביום 24 במאי 1938).
ערים תאומות

טייוואן טאינאן, טייוואן
הערות שוליים

↑  Jean Stover, Sirloin Stockade Slaughter: Murder on the Run, Strategic Book Publishing, 2010-02-01, ISBN 978-1-60860-924-6. (באנגלית)
↑  Samantha Sharf, The Best Places For Business And Careers 2019: Seattle Still On Top, Forbes (באנגלית)
| דגל אוקלהומה מדינת אוקלהומה |
| --- | --- | --- |
| בירת המדינה | אוקלהומה סיטי |  |
| אזורים גאוגרפיים | המטרופולין של אוקלהומה סיטי • הרי אוצ'יטה • רמת אוזרק • המטרופולין של טלסה |  |
| היישובים הגדולים ביותר | אוקלהומה סיטי • טלסה • נורמן • ברוקן ארו • לוטון • אדמונד • מור • מידווסט סיטי • אניד • סטילווטר • מוסקוגי • ברטלסוויל • אוואסו • שוואני • ארדמור • פונקה סיטי • יוקון • דאנקן • ביקסבי • דל סיטי |  |
| נושאים נוספים | מחוזות • סמלים • היסטוריה • דמוגרפיה • יהדות אוקלהומה |  |
| --- | --- |
בקרת זהויות :  NLI: 987007552644105171  BnF: cb12061501n (data)  GND: 4043423-0  LCCN: n79011223  MusicBrainz: ca61e235-0f31-4c0e-8963-8232222ef6a8  NARA: 10045945  NKC: ge307743  NSK: 000759798  SUDOC: 086114344  VIAF: 159831479   WorldCat (עם VIAF): 159831479
לוקאס שפנדלהופר

לוקאס שפנדלהופר (בגרמנית: Lukas Spendlhofer; נולד ב־2 ביוני 1993) הוא כדורגלן אוסטרי המשחק בעמדת הבלם בל.ק.ס. ניצ'יצ'ה.
קריירה

שפנדלהופר החל את הקריירה שלו במחלקת הנוער של אינטר מילאנו. ב-12 במאי 2013 הוא ערך את הופעת הבכורה שלו בקבוצה הבוגרת, בתיקו 0-0 נגד גנואה ששוחק במסגרת המחזור האחרון של העונה.
בקיץ 2013 הושאל לווארזה מהסרייה ב', בה רשם רק שלוש הופעות במסגרת הליגה.
בקיץ 2014 חתם בשטורם גראץ מליגת העל האוסטרית. ב-20 בספטמבר הבקיע את שער הבכורה שלו בקריירה, בניצחון 0–1 נגד רייד. את העונה סיים עם 31 הופעות וכבש שני שערים ובסיומה חתם על חוזה בקבוצה.
בקיץ 2020 חזר לסרייה ב' וחתם באסקולי.
ב-8 בפברואר 2021 הושאל לבני סכנין מליגת העל.
ב-3 ביוני 2022 חתם במכבי בני ריינה.
ב-24 באוגוסט 2023 חתם בל.ק.ס. ניצ'יצ'ה מליגת המשנה בפולין.
הערות שוליים

↑  ליאב נחמני, בני סכנין: הבלם לוקאס שפנדלהופר חתם, באתר ישראל היום, 8 בפברואר 2021
↑  ליאב נחמני, הבלם לוקאס שפנדלהופר חתם במכבי בני ריינה, באתר ישראל היום, 3 ביוני 2022
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לוקאס שפנדלהופר".
סוף עונת התפוזים - סיפורו של הרוק הישראלי

| --- | --- |

צילום מסך מתוך פתיח הסדרה
 סוגה:  תעודה
 יוצרים:  יואב קוטנר, גידי אביבי, עמי אמיר, אריק ברנשטיין, גבריאל ביבליוביץ'
 בימוי:  איתן צור, גבריאל ביבליוביץ', אידו סלע, רפי אדר
 מנחים:  יואב קוטנר
 ארץ מקור:  ישראל
 שפות:  עברית 
 מספר עונות:  1
 מספר פרקים:  12
 הפקה
 אורך פרק:  50 - 55 דקות
 שידור
 רשת שידור:  הערוץ הראשון ערוץ 33 HOT בידור ישראלי
 תקופת שידור מקורית:  8 בנובמבר 1998 – 24 בינואר 1999
 קישורים חיצוניים
 דף התוכנית ב-IMDb
 
סוף עונת התפוזים – סיפורו של הרוק הישראלי היא סדרת טלוויזיה תיעודית בת 12 פרקים אשר עלתה לשידור לראשונה בשנת 1998 בערוץ הראשון.
היסטוריה > הפקה

הסדרה, אשר הייתה אחד הפרויקטים של הערוץ הראשון לציון שנת היובל למדינה, עקבה אחר התפתחות סצנת הרוק הישראלי על שלל הזרמים והיוצרים הבולטים בו לאורך 50 השנים הראשונות של המדינה. את הסדרה יצר יואב קוטנר יחד עם גידי אביבי, עמי אמיר, אריק ברנשטיין וגבריאל ביבליוביץ'. קוטנר גם ערך את הסדרה ושימש כקריין, וקיים את רוב הראיונות אשר שולבו בפרקים.
בסדרה נעשה שימוש בקטעי ארכיון רבים, חלקם נדירים, הן בחומר מצולם והן בהקלטות קול. רוב פרקי הסדרה ליוו את פועלם של מספר אמנים והרכבים, כאשר רק שלושה פרקים התמקדו בהרכב או אמן מסוים ומשפיע במיוחד – אריק איינשטיין (פרק 2), להקת כוורת (פרק 3) ושלום חנוך (פרק 10). הסדרה נקראת על שם האלבום "סוף עונת התפוזים" של להקת תמוז, כאשר שיר הנושא מושמע גם בפתיח של כל פרק. הסדרה זכתה לאהדת הביקורות והצופים ובשנת 1999 זכה יואב קוטנר בפרס תמוז על עריכת הסדרה.
היסטוריה > שידורים

מאז שידורה הראשון, הסדרה שודרה בשידורים חוזרים מספר פעמים בערוץ הראשון ובערוץ 33, וכן בערוץ HOT בידור ישראלי. בשנת 2012 הועלתה הסדרה לצפייה ישירה באתר וואלה!. בשנת 2013 שודרה הסדרה בערוץ 24, כאשר הפעם לוותה בתוכנית "בחזרה לסוף עונת התפוזים", בה אירח קוטנר מוזיקאים שהופיעו בסדרה המקורית וכן יוצרים צעירים לדיון בשינויים שהתרחשו מאז יצירתה. בשנת 2015 שודרה הסדרה גם בערוץ 20. בשנת 2017 החלה משודרת גם בערוץ 8 והועלתה גם לשירות ה-VOD של הוט.
נכון ל-2023, הסדרה זמינה לצפייה במלואה באתר "כאן ארכיון" של תאגיד השידור הישראלי.
הערות שוליים

↑  גיורא יהלום, ‏זה מה שנשאר, באתר גלובס, 28 באוגוסט 2002
↑  ניר קיפניס, ‏עונת יובש לבנה, באתר גלובס, 20 ביוני 2013
↑  גילי איזיקוביץ, יואב קוטנר חוזר לערוץ 24, באתר הארץ, 29 באפריל 2013
פרנץ רדוש

| --- | --- |
אין תמונה חופשית
 לידה:  26 באוקטובר 1934 בודפשט, ממלכת הונגריה 
 פטירה:  25 בפברואר 2025 (בגיל 90) 
 מוקד פעילות:  הונגריה 
 מקום לימודים:  הקונסרבטוריון על שם בלה ברטוק בבודפשט, האקדמיה למוזיקה פרנץ ליסט בבודפשט 
 כלי נגינה:  פסנתר 
 פרסים והוקרה:  אמן מצטיין של הונגריה (1980)  פרס בארטוק-פאסטורי (1997)  פרס קושוט (2010) 
 
פרנץ רדוש (בהונגרית: Rados Ferenc; ‏26 באוקטובר 1934 –  25 בפברואר 2025) היה פסנתרן יהודי-הונגרי פרופסור ומורה למוזיקה, זוכה פרס האמן המצטיין של הונגריה ופרס קושוט.
ביוגרפיה

פרנץ רדוש נולד בבודפשט למשפחה יהודית מוזיקלית: אביו היה דז'ה רדוש (1891–1974), פרופסור ידוע מאוד לכינור, ואמו הייתה אנה וייל (1897–1970). רדוש הצעיר החל את לימודיו המוזיקליים בבית הספר למוזיקה על שם בלה בארטוק, שם היה בין השנים 1952 לבין 1956 תלמידו של אישטוואן אנטל. לאחר שסיים את לימודיו בבית הספר המקצועי הזה למוזיקה, הוא התקבל לאקדמיה למוזיקה ע"ש פרנץ ליסט, שם היה תלמידו של פאל קדושה מ-1956 עד 1959. לאחר מכן המשיך את לימודיו במוסקבה, והפך לתלמידו של ויקטור מרסאנוב. כשחזר להונגריה, החל לעבוד כמורה למוזיקה.
בשנת 1964 הפך למורה בבית הספר המקצועי למוזיקה בלה בארטוק, ולאחר מכן באקדמיה למוזיקה כעוזרו של פאל קדושה, יחד עם ג'רג' קורטג. מאוחר יותר, הפך לפרופסור מפורסם למקצועות מרכזיים ולמוזיקה קאמרית. כמורה, הייתה לו חשיבות מכרעת עבור דור שלם של מוזיקאים הונגרים. כמורה לפסנתר, תלמידיו כללו את דז'ה ראנקי (אנ') זולטאן קוצ'יש (אנ') ואנדראש שיף, ובשיעוריו במוזיקה קאמרית לימד עשרות מוזיקאים שהפכו לידועים ברמה בין-לאומית וכן לימד חברי רביעיות שונות לכלי מיתר.
בנוסף להוראה, נתן בקביעות קונצרטים עד סוף שנות ה-80, אך הפסיק לעבוד כפסנתרן פעיל בערך בתקופה זו. לאחר שהביצוע בסגנון המקור של מוזיקה ישנה נכנסה לאופנה, הוא הקדיש חלק נכבד מהקונצרטים שלו לנגינה בפורטפיאנו שמכונה לפעמים גם פיאנופורטה (אנ') שהוא פסנתר מוקדם. באופן עקרוני, המילה "פורטפיאנו" יכולה להתייחס לכל פסנתר המתוארך להמצאת הכלי על ידי ברתולומאו כריסטופורי ב-1698 ועד לתחילת המאה ה-19. הרפרטואר שלו כפסנתרן כלל בעיקר יצירות קאמריות ולפסנתר של קלאסיקות וינאיות ומלחינים רומנטיים. בין תלמידיו לשעבר הופיע לעיתים קרובות על הפודיום עם זולטאן קוצ'יש.
הוא עזב את האקדמיה למוזיקה באמצע שנות ה-90. מאז הוא קיים באופן קבוע כיתות אמן ברחבי הונגריה ומחוצה לה. רדוש התבקש להיות בחבר השופטים בכמה תחרויות פסנתר בין-לאומיות והוא לימד תקופה ארוכה יותר גם בסמינר בארטוק בעיר סומבטהיי. ראדוש הוא אחד החברים המייסדים של אגודת המוזיקה ההונגרית החדשה.
פרסים והוקרה

עובד מצטיין בחינוך (1976)
פרס האמן המצטיין (1980)
פרס ברטוק-פסטורי (1997)
צלב האבירים של מסדר ההצטיינות של הרפובליקה של הונגריה (2004)
פרס קושוט (2010)
לקריאה נוספת

ביוגרפיה של פרנץ רדוש ב-Verbier Festival
Ferenc Rados: And Now for Something Completely Different…
Franz Schubert: Impromptus Op. 90 D 899, by Ferenc Rados
הערות שוליים

↑  Művelődési közlöny, 1976. június 23. (20. évfolyam, 12. szám)
| --- | --- |
בקרת זהויות :  NLI: 987007325167405171  PLWABN: 9810683917505606  GND: 1129368882  ISNI: 0000 0000 6669 7796  LCCN: nr88007731  MusicBrainz: f6c8526d-257a-4b5c-a21b-55c2d74b5578  VIAF: 5355103   WorldCat (עם VIAF): 5355103
גאיוס ליקיניוס מוקיאנוס

| --- | --- |
 לידה:  המאה ה־1 
 פטירה:  המאה ה־1 
 מדינה:  רומא העתיקה 
 תפקיד:  consul suffectus (יולי 64 לספירה–יולי 64 לספירה)  consul suffectus (מאי 72 לספירה–יוני 72 לספירה)  פראיטור (העשור של 50–העשור של 50)  consul suffectus (יולי 70 לספירה–אוגוסט 70 לספירה)  סנאטור ברומא העתיקה  בפסקה זו 3 רשומות נוספות שטרם תורגמו 
 
גַּאיוּס לִיקִינְיוּס מוּקִיאַנוּס (בלטינית: Gaius Licinius Mucianus; המאה הראשונה לספירה). היה מצביא, מדינאי וסופר רומי. מוקיאנוס כיהן כקונסול שלוש פעמים במהלך חייו, כיהן בתקופת בית המקדש השני בתור נציב סוריה ושימש כדמות מפתח בהעלאת אספסיאנוס לקיסרות רומא במהלך שנת ארבעת הקיסרים.
קריירה ואופי

מוקיאנוס הפך לקונסול לראשונה בשנת 52 לספירה, בתקופת שלטונו של קלאודיוס. מוקיאנוס תואר על ידי טקיטוס כאדם אשר מזלו הטוב והרע היו מפורסמים באותה מידה. הוא מתואר כאחד שבצעירותו טיפח קשרים עם אנשים חשובים דרך תככים. לפי טקיטוס, לאחר מכן "משאביו" אזלו, ומעמדו הפך לרעוע. כשהחל לחשוד שקלאודיוס נטר לו טינה, הוא עבר לחלק מבודד באסיה. לפי פליניוס, מוקיאנוס נשלח לליקיה בתור לגאטוס על ידי קלאודיוס, מה שהיווה מן "גירוש מכובד".
תחת נירון, מוקיאנוס התקבל שוב לחצר הקיסרית ולאחר מות נירון מונה לנציב סוריה. כאשר היה באסיה, מוקיאנוס תואר כבעל שילוב של פזרנות ואנרגיה, של יהירות ונימוס, ושל תכונות טובות ורעות. בזמני פנאי נטה לפנק את עצמו בצורה מופרזת, אך כשהיה בתפקיד, הפגין יכולות טובות. בפעילותו הציבורית זכה לשבחים, אך חייו הפרטיים היו בעלי מוניטין רע. עם זאת, על נתיניו, חבריו ועמיתיו הייתה לו השפעה רבה.
על פי טקיטוס, מוקיאנוס בלט בזכות הודו, עושרו, ובגדולתו. הוא היה רהוט בדיבורו יותר מאחרים, והבין היטב את ניהול העניינים האזרחיים. היה לו שילוב נדיר של תכונות נסיכיות, אילו ניתן היה לשלב בין מעלותיהם ולהסיר את חסרונותיהם של כל אחד מהם.
מוקיאנוס היה נציב סוריה, שם פיקד על ארבעה לגיונות כאשר באותו זמן אספסיאנוס שלט ביהודה. עקב ניהול מחוזות שכנים אלה, קנאה יצרה מחלוקת ביניהם, אך לאחר נפילתו של נירון, הם זנחו את עוינותם, שיתפו פעולה והביעו אמונים לאותו. בתחילה מוקיאנוס ואספסיאנוס תקשרו דרך חברים, עד שטיטוס, בנו של אספסיאנוס שהיה הגורם המאחד ביניהם, קירב ביניהם על ידי הדגשת האינטרסים המשותפים שלהם. כאשר ויטליוס עלה לשלטון במהלך מלחמת האזרחים, אספסיאנוס החליט לבסוף לתפוס את השלטון בתמיכת מוקיאנוס.
תיאטרון אנטיוכיה

באנטיוכיה, מוקיאנוס השביע את חייליו לאספסיאנוס. לאחר מכן, בתיאטרון אנטיוכיה, המקום בו האזרחים קיימו את אספותיהם הציבוריות מוקיאנוס נשא נאום נוסף. בנאום זה, מוקיאנוס דיבר ביוונית רהוטה ולאורכו הציג את עצמו בצורה חיובית. מוקיאנוס טען במהלך נאום זה כי ויטליוס תכנן להעביר את הלגיונות של גרמאניה לסוריה לתפקיד נוח ומתגמל, בעוד שצבאות סוריה יוחלפו איתם ויישלחו למחנות של גרמאניה, שם יש אקלים ותנאים קשים. המקומיים נהנו מהקרבה לחיילים, שחלקם היו חברים או קרובי משפחה וכן החיילים עצמם התייחסו אל המחנה בסוריה כאל ביתם.
הפלישה לאירופה

בזמן שאספסיאנוס וטיטוס נשארו במזרח, הוחלט כי מוקיאנוס יפלוש מערבה וילחם כנגד ויטליוס. מוקיאנוס מימן את הקמפיין מכיסו האישי וכן בזז מחוזות בשביל להשיג כסף. עם זאת, צבאו של ויטליוס הובס על ידי מרקוס אנטוניוס פרימוס (אנ'), מה שגרם לקנאה אצל מוקיאנוס. עקב עזיבת העמדות של צבאו של אנטוניוס פרימוס במואסיה, מוקיאנוס נאלץ לדכא מרד של הדאקים שאחזו כעת בשתי גדות נהר הדנובה. אנטוניוס פרימוס הגיע לרומא לפני מוקיאנוס, אך כאשר מוקיאנוס הגיע, פרימוס נאלץ לוותר ולהעניק את הכוח למוקיאנוס. לכאורה דומיטיאנוס היה השליט אך בפועל מוקיאנוס תפקד כשליט וחי בפאר כמעט מלכותי.